《凤凰台上忆吹箫 重阳忆外》
清代·蒋纫兰

小雨初收，疏烟笼柳，西风萧瑟闲庭。渐枫林霜染，梧叶纷纭。

芳草瑶阶重叠、东篱菊色遍黄金。恨此日，家乡客邸，两地登临。

伤心。吴江越岭，叹愁云杳隔，魂梦难寻。纵有回文字，鱼雁无凭。

说甚萸囊菊液，终难解、别恨离情。空凝睇，云山苕递，枉自魂惊。

作者简介：蒋纫兰，字秋佩，嘉善人，钱□□室。